Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: 1. Az adatszolgáltatásban a pénzforgalom lebonyolításáról szóló 21/2006. (XI. 24.) MNB rendelet 51. §-a szerinti
Paragraph Index: 1383

09. tábla: Más központi szerzõdõ féllel (CCP) létesített kapcsolat (link) útján elszámolt ügyletek értéke A táblában az adatszolgáltatónak a 03a., 03b., 05. és 07. táblában feltüntetett ügyletek közül azoknak a tranzakcióknak az értékét kell szerepeltetnie, amelyek elszámolása központi szerzõdõ fél (CCP) funkciót betöltõ más elszámolóházzal létesített kapcsolat (link) útján, valós novációval történt. Az ügyletek értékét az Általános elõírások 7. pontja szerint nováció utáni alapon kell jelenteni, és csak azokat az ügyleteket kell figyelembe venni, amelyekben a központi szerzõdõ fél jogilag ténylegesen belép az ügyletbe az eladó és a vevõ közé. (A nováció során az eredeti egy ügyletbõl valójában három, az eredeti ügylet értékével megegyezõ értékû ügylet jön létre: a CCP és a saját klíringtagja között, a CCP és a másik CCP között, a másik CCP és annak a saját klíringtagja között, az adatszolgáltató azonban csak az elsõ kettõben érdekelt, így az adatszolgáltatásban e két ügylet összesített értékét kell szerepeltetni.)

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes